b'\n_START_ARTICLE_\nJohan Gry\n_START_SECTION_\nBiografi\n_START_PARAGRAPH_\nJohan Gry er oppvokst i R\xc3\xa4vlanda. Allerede som 6-\xc3\xa5ring begynte han som statist i TV som Johan Nilsson sammen med sin far, f\xc3\xb8rst i serien Frist\xc3\xa4lld (1969) og siden i andre produksjoner som Hem till byn (1976), der han til \xc3\xa5 begynne med hadde en mindre barnrolle som Morgan Strid. Han har seinere spilt inn nye epsioder i rollen som Morgan Strid. I Hem till byn medvirket ogs\xc3\xa5 moren. Han begynte \xc3\xa5 studere ved universitetet for \xc3\xa5 bli l\xc3\xa6rer, men hoppet av og kom inn p\xc3\xa5 Scenskolan i G\xc3\xb6teborg i 1984 og tok eksamen 1987. F\xc3\xb8rste teaterengasjementet ble p\xc3\xa5 Norrbottensteatern der han fikk sin scenedebut i En uppstoppad hund. Deretter har det blitt korte mellomspill ved Stockholms Stadsteater og Angereds Teater i 1989 og etter at det siste ble nedlagt G\xc3\xb6teborgs stadsteater hvor han har v\xc3\xa6rt ansatt siden 1996._NEWLINE_Riktig kjent ble han som lege i flere sesonger i s\xc3\xa5peoperaen Vita l\xc3\xb6gner (1997\xe2\x80\x932000). Han har blandede f\xc3\xb8lelser over \xc3\xa5 ha blitt kjendis p\xc3\xa5 grunn av serien spesielt siden han anser at det er en kunstformen som fremhever det overfladiske. Med sin elegante framtoning ble han som ung lege noe av en favoritt og de samme egenskapene gjorde at han ogs\xc3\xa5 passet godt i sin neste store TV-rolle (hovedrollen) som den stilige som kriminaletterforskeren Erik Winter i TV-filmer etter \xc3\x85ke Edwardsons romaner._NEWLINE_Han er ogs\xc3\xa5 mye benyttet som oppleser i radio.'